CeCe Peniston

CeCe Peniston, vlastným menom Cecelia Veronica Penistonová (* 6. september 1970), je afroamerická R&B speváčka a jedna z najúspešnejších umelkýň klubovej scény v dejinách tanečného amerického rebríčka Billboard Hot Dance Club Play s niekoľkými skladbami v čele tejto hitparády.'CeCe Peniston, US Dance Chart History' Billboard Jej autorská pieseň "Finally" sa stala jedným z najúspešnejších tanečných singlov s celkovo tromi miliónmi predaných nosičov na svete.'CeCe Peniston, Biography' Last FM

Spomedzi osobností, ktoré Peniston požiadali o osobnú účasť na súkromných oslavách, sú známi ľudia Aretha Franklinová pri príležitosti svojho narodeninového večierku, pápež Ján Pavol II. vo Vatikáne v čase speváčkinho pôsobenia v gospelovej skupine The Sisters of Glory a bývalý, v poradí štyridsiatydruhý prezident Spojených štátov amerických, Bill Clinton v priebehu obidvoch svojich inauguračných obradov vo Washingtone'CeCe Peniston, Biography'  Let's Sing It.

Po zrušení rasovej segregácie sa Peniston stala historicky prvou umelkyňou, ktorá vystupovala v Južnej Afrike (pred pôvodne chybne uvádzanou Whitney Houstonovou)'First Class Entertainment, Female Vocalists, CeCe Peniston, Biography'  First Class Entertainment'LA Talk Radio, CeCe Peniston, Interview, Listen On Demand, September 4, 2009'  LA Talk Radio. Bola korunovanou dvojnásobnou kráľovnou krásy po získaní titulov Miss Black Arizona '89'Former Miss Black Arizona Winners'  Youth Together a Miss Galaxy '90.'5 Chicago Magazine, CeCe Peniston, Interview, June 1, 2006' 5 Chicago Magazine

 Rané roky 
Narodila sa v Daytone, v americkom štáte Ohio, hoci väčšiu časť dospievania strávila vo Phoenixe v Arizone, kde žila od deviatich rokov. Je dcérou vojaka z povolania. V šiestom ročníku začala účinkovať v rôznych školských predstaveniach a popri pravidelných hodinách hry na klavír sa zúčastňovať karaoke a miestnych speváckych súťaží.

Navštevovala strednú školu Trevor G. Browne vo Phoenixe (absolventský ročník '87)‘CeCe Peniston, Classmates Index’  Great Alumni a participovala v lokálnom divadelnom súbore Bubblin' Brown Sugar. Po získaní maturitného vysvedčenia pokračovala v štúdiu takzvaných slobodných umení na vysokej škole Phoenix College, na ktorej sa zapojila aj do športových disciplín v atletike. Po zapísaní sa do súťaží krásy získala v roku 1989 titul Miss Black Arizona a neskôr Miss Galaxy '90.

Skladaniu popových textov sa Peniston začala venovať už na vysokej. Slová jej medzinárodného hitu "Finally" údajne napísala počas hodiny chémie, na ktorej básnila o randení.'CeCe Peniston, Biography'  Diva Station

 Kariéra 
Jej hudobná kariéra začala v januári roku 1991 po tom, ako Felipe "DJ Wax Dawg" Delgado, jej známy a hudobný producent pôsobiaci takisto vo Phoenixe, požiadal Penistonovú o nahratie sprievodných vokálov pre Shatonyu Davisovú, čiernu raperku známu (pod svojou detskou prezývkou) ako Overweight Pooch.'CeCe Peniston Grows from Club Roots’ Billboard Magazine

Davisová, štylizovaná do polohy "novej" Monie Love, hľadala speváčku, ktorá by prispela sprievodnými vokálmi na titulnú skladbu jej rovnomenného albumu Female Preacher, ktorý mal vyjsť v A&M Records v lete 1991. Pamätala si síce z jednej z prehliadok amatérskych umelcov na stretnutie s Malaikou LeRae Sallardovou, keď však nadišiel čas spojiť sa s ňou, raperka zistila, že stratila jej telefónne číslo.'Hip-Hop Homegirls, A Trio Of Women Puts The Valley On The Music Map'  'Phoenix New Times' Keď Delgado, ktorý uprednostňoval Penistonovú, priviedol do štúdia svoju favoritku, odozva na speváčku bola okamžitá, no neovplyvnila neúspešné odhodlanie "Pooch" pokúsiť sa najskôr vystopovať Sallardovú (ktorá neskôr, mimochodom, zakotvila v rovnakej nahrávacej spoločnosti).

Keď už bolo zjavné, že Penistonová stúpa od nahrávania albumu Overweright Pooch na vrchol hitparád, šuškalo sa, že raperka sa pri predstave, že ju speváčka zneužila ako odrazový mostík vo vlastnej kariére, priam dusila. "Pooch", počas nahrávania svojho albumu tehotná, však v interview pre Phoenix New Times odmietla reči, že by prechovávala akúkoľvek nenávisť voči Penistonovej. "Nežiarlim na ňu. Dala som jej síce šancu, no nedala som jej hlas," uviedla Davisová 'Hip-Hop Homegirls, A Trio Of Women Puts The Valley On The Music Map'  'Phoenix New Times' a Penistonová, spovedaná v júli 1992 rovnakým týždenníkom, reagovala vlastnými slovami: "Myslím, že je možné čokoľvek a je mi jasné jedno. Keby som sa aj nemohla ukázať v tomto spote, tak či tak by som sa k nemu dostala." 

Okrem vokálnej účasti Penistonovej na celkovo troch skladbách, z ktorých "I Like It" vyšla na singli s priemerným komerčným úspechom (#16 v US Dance‘Overweight Pooch, I Like It, US Chart Data’ Billboard Magazine a #58 v UK Top 75‘Overweight Pooch, I Like It, UK Chart Data’ ChartStats.com v nadchádzajúcom januári), speváčka si pripísala kredit aj za spoluautorstvo dvoch z nich – za pieseň "Kickin’ Da Blues" a titulnú "Female Preacher". Album Overweight Pooch však na trhu prepadol.
A&M bola prvou významnou gramofónovou firmou aj pre Delgada, ktorý zároveň čelil zmluvným sporom s vydavateľstvom.'Felipe Delgado Biography, Sandworx' Sandworx at MySpace.com Keď i Manny Lehman (niekdajší DJ, neskôr umelecký riaditeľ A&M a jeden z hlavných producentov albumu Female Preacher) zaznamenal výrazný hlas nádejnej vokalistky, ponúkol Delgadovi druhú šancu a poveril ho produkciou sólovej skladby pre Penistonovú. Delgado v snahe predísť prípadnej strate nadobudnutých konexií s veľkou nahrávacou firmou si tak zavolal na pomoc svojho známeho, takisto producenta, Rodney K. Jacksona (zoznámili sa prostredníctvom spoločných známych z Arizony)‘Felipe Delgado & Sandworx, Biography’ MySpace.com, ktorý tak čoskoro zakotvil pod strechou A&M a spolupodieľal sa na výrobe speváčkinho singla dnes známeho ako "Finally".

Napriek počiatočným zábranám zo strany A&M podpísať so speváčkou nahrávaciu zmluvu nad rámec jednorazového singla, po schválení viceprezidentom spoločnosti Markom Mazzettim práca na piesni "Finally" napokon vyvrcholila nahrávaním jej vlastného debutového albumu a vznikom Penistonovej legendy, ktorá sa tak stala jedným z vedúcich hudobných interpretov na začiatku 90. rokov.

 Diskografia 

Štúdiové albumy:
 1992: Finally
 1994: Thought 'Ya Knew
 1995: Good News In Hard Times 
 1996: I'm Movin' On

Remixové albumy:
 1992: Finally / We Got A Love Thang: Remix Collection
 1994: Remix Collection

Kompilácie:
 1998: The Best Of CeCe Peniston
 1999: Essential
 2000: Winning Combinations 
 2001: 20th Century Masters – The Millennium Collection: The Best of CeCe Peniston

Živé albumy:
 2010: Divas Of Disco: Live 

Hudobné DVD:
 2008: Divas Of Disco 

 Filmografia 
Filmové DVD:
 2005: Don't Touch If You Ain't Prayed (ako Pamela Matthewsová, réžia: Larry Flash Jenkins)
 2005: Pastor Jones (réžia: Jean Claude Lamarre)
 2010: Thorns from a Rose'Thorns from a Rose' Internet Movie Database, (ako Laura Mayová, réžia: Bryce Prevatte, vo výrobe)

 Referencie 

Kategória:Speváčky elektronickej hudby USA
Kategória:Dance speváčky USA
Kategória:Popové speváčky USA
Kategória:R&B speváčky USA
Kategória:Soulové speváčky USA
Kategória:House hudobníci USA
Kategória:Filmové herečky USA
Kategória:Speváčky afroamerického pôvodu
Kategória:Filmové herečky afroamerického pôvodu
Kategória:Osobnosti USA afroamerického pôvodu
Kategória:Osobnosti z Daytonu (Ohio)
Kategória:Interpreti Warner Bros. Records